**«Көктем» қазақ орта мектебі бойынша 2017-2022 жылдардағы «Жолда жүру ережелері» міндетті оқу курсын іске асыру туралы жұмысы**

Қазіргі таңда балалар өмірін кездейсоқ жол – көлік оқиғаларынан қорғау – мәні зор мәселелердің бірі болып отыр. Еліміздің барлық қала, ауылдарына ортақ көше қатынас ережесі енгізілген. Бұл ережені оқушылар да, үлкендер де, көлік жүргізетін жүргізушілер де бұлжытпай орындағаны жөн. Жолда жүру ережелерін бұзбас үшін сол ережелерді  орындау қажеттілігін түсіну аз, оларды нақты білу керек.

**2017-2018 оқу жылы** «Көктем» қазақ орта мектебінде 2017-2018 оқу жылына арналған әдістемелік нұсқау хат бойынша «Жол қозғалысы ережелері» оқу курсының мазмұны 1-4-сыныптарда әрбір сыныпта 6 сағаттан сынып сағаттары есебінен, 5-8-сыныптарда аталған оқу курсы сыныптан тыс уақыттарда сынып сағаты есебінен әрбір сыныпта 10 сағат көлемінде іске асырылды. 1-8-сыныптарға арналған сабақтардың үлгілік тақырыптары 4-қосымша арқылы қоса беріліп отыр. Осы 4 – қосымшасы негізінде жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізіп, арнайы бет ашып журналға тақырыбын, мерзімін толтырды.

Жол қозғалысы ережелерін білу және оны орындау, оқушылардың жол белгісі туралы түсініктерін кеңейту, тиянақтау және зейінді, епті болуға, байқағыштыққа тәрбиелеу мақсатында «Қауіпсіздіктің жаңа ғасырына» тақырыбында сынып сағаттары өткізілді. Сәуір айында аудандық «Жас жол инспекторлар» байқауына мектебіміздің «Жас Ұлан» тобы қатынастырылды. Топ командирі Сансызбаев Айбат «Үздік командир» бағамы бойынша І орын, Қартмамбетов Шынғыс «Жас реттеуші» бағамы бойынша І орын, Ибраемова Жәмила «Жас санитар» бағамы бойынша І орын, жалпы командалық есепте топ мүшелері жүлделі І орынды иеленді. Осы оқу жылының мамыр айында облыстық «Жас жол инспекторлар» байқауына қатынасты. Облыстық байқау барысында Райымбекова Айкөркем «Жас тілші» бағамы бойынша ІІ орын, «Жас насихатшылар» бағамы бойынша І орын, Қартмамбетов Шынғыс «Жас реттеуші» бағамы бойынша ІІІ орын, «Саптық жүрістен» топ мүшелері І орынды, жалпы командалық есепте ІҮ орынды жеңіп алды.

**2018-2019 оқу жылы** «Көктем» қазақ орта мектебінде 2018-2019 оқу жылына арналған әдістемелік нұсқау хат бойынша «Жол қозғалысы ережелері» оқу курсының мазмұны мектептерде оқушылардың жол қозғалысы ережелерін игеруіне 1 – 4 – ші сыныптар бойынша әр сыныпқа 6 сағат, 5 – 8 – ші сыныптарда әр сыныпқа 10 сағат жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізіп, арнайы бет ашып журналға тақырыбын, мерзімін толтырды.

«Буын шығып кеткен кездегі алғашқы медициналық көмек. Күйікке шалдыққан кездегі алғашқы медициналық көмек» тақырыбында 8-сыныптарда топтық жұмыс, 9-10 сынып оқушылары арасында «Жол қозғалысының қауіпсіздігі» тақырыбында дөңгелек үстел өткізілді. Сәуір айында аудандық «Жас жол инспекторлар» байқауына мектебіміздің «Жас Ұлан» тобы қатынастырылды. Топ мүшелері жүлделі ІІ орынды иеленді. Топ басшысы Құбаш Дарын «Үздік командир» бағамы бойынша ІІ орынмен марапатталды.

Мамыр айында жолда жүру ережесін есте сақтауға, оқушыларға жол белгілерінің неше түрі бар, оны білу не үшін қажет, бағдаршамның, жол белгілерінің атқаратын қызметі қандай екенін үйрету мақсатында «Жол ережесінің білгірлері» тақырыбында жас инспекторлар клубының мүшелері бастауыш сынып оқушыларын қызықтырып, оларды «Жол ережелерімен» таныстырып, жолда тұрған белгілерден қалай өту керектігін көрсетті.

**2019-2020 оқу жылы** «Көктем» қазақ орта мектебінде Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы негізінде жалпы білім беретін мектептерде оқушылардың жол қозғалысы ережелерін игеруіне 1 – 4 – ші сыныптар бойынша әр сыныпқа 6 сағат, 5 – 8 – ші сыныптарда әр сыныпқа 10 сағат жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізіп, арнайы бет ашып журналға тақырыбын, мерзімін толтырды.

Жоспар бойынша жолда жүру ережесін есте сақтауға, оқушыларға жол белгілерін неше түрі бар, оны білу не үшін қажет, бағдаршамның, жол белгілерінің атқаратын қызметі қандай екенін үйрету. Жол ережесін есте сақтау қабілетін, қызығушылықтарын арттыру, барлығымызға ортақ қойылған тәртіпті бұзбауға тәрбиелеу мақсатында тәрбиелік шаралар ұйымдастырылды. «Абайлаңыз, балалар!» атты жедел – профилактикалық іс-шаралар апталығы ұйымдастырылды. Апталық барысында балалардың өмірі мен денсаулығына әсер ететін жол – көлік оқиғаларынан болатын зақымдардың алдын алу мақсатында 1 – 4 сыныптарда пікірталас, танымдық ойындар, сынып сағаттарын өткізді. «Жол қауіпсіздігін сақтау басты міндет» тақырыбында 1 – 11 сынып оқушылары мен ата-аналарына жиналыс болды. Сонымен қатар 4 сыныптарда «Жол жүру ережелерін білеміз бе?», 3 сыныптарда «Қай жерлерден жолдан өтуге болады?» тақырыптарында топтық жұмыс, сынып сағаттары, 1 – 4 сыныптарда «Жол ережелерін бейнелейміз» атты сурет көрмесі, 2 сыныптарда «Реттеуші және оның белгілері» тақырыбында әңгіме сағаты, топпен жұмыстар өткізілді. Наурыз айында сабақтың онлайн өтуіне байланысты аудандық «Жас жол инспекторлар» байқауы болған жоқ.

**2020-2021 оқу жылы** «Көктем» қазақ орта мектебінде Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы негізінде жалпы білім беретін мектептерде оқушылардың жол қозғалысы ережелерін игеруіне 1 – 4 – ші сыныптар бойынша әр сыныпқа 6 сағат, 5 – 8 – ші сыныптарда әр сыныпқа 10 сағат жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізді.

«Жолда жүру ережесін сақтаймыз» тақырыбында 1-4 сынып оқушылары арасында сурет байқауы өткізіліп, мектепішілік дипломдармен марапатталды.

Сонымен қатар 5-10 сынып оқушылары арасында «Жолда жүру ережесі», «Жолда жүру ережесін сақтаймыз», «Жол қозғалысының қауіпсіздігі» т.б. тақырыптарында тәрбиелік шаралар, түсіндірме жұмыстары өткізілді.

Сәуір айында аудандық «Жас жол инспекторлар» байқауы онлайн өтті. Оған мектебіміздің «Жас Ұлан» тобы қатынастырылды.

Аудандық «Жас жол инспекторлар» байқауының қорытындысымен топ мүшелері жүлделі ІІ орынды иеленді.

**2021-2022 оқу жылы** «Көктем» қазақ орта мектебінде Білім берудің барлық деңгейінің мемлекеттік жалпыға міндетті білім беру стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығы негізінде жалпы білім беретін мектептерде оқушылардың жол қозғалысы ережелерін игеруіне 1 – 4 – ші сыныптар бойынша әр сыныпқа 6 сағат, 5 – 8 – ші сыныптарда әр сыныпқа 10 сағат жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізіп, электронды журналған енгізіп отыр.

2 – 5 кыркүйек аралығында «Абайлаңыз – балалар!» тақырыбында бастауыш сынып оқушыларына жол белгілерін түсіндіру жұмыстары жүргізілді. Шара барысында Индер ауданы полиция бөлімінің Жергілікті полиция қызметі бөлімшесінің ювеналды полиция тобының учаскелік полиция инспекторы полиция капитаны А.Жубатканова мен патрульдік полиция тобының аға инспекторы полиция аға лейтенанты Б.Сисенгалиев және мектебіміздің «Жас Ұлан» жас жол инспекторлар тобы 1-2 сынып оқушыларына жолда жүру ережесі бойынша түсінік жұмыстарын жүргізді. Балалардың өмірі мен денсаулығына әсер ететін жол-көлік оқиғаларынан болатын зақымдардың алдын алу мақсатында 2-8 сыныптар арасында «Біз жолдағы қауіпсіздікті қолдаймыз!» тақырыбында кездесу, пікірталас, танымдық ойындар, сынып сағаттарын өткізілді. Мектеп ембикесі «Жол – көлік жарақатының алдын алу, медициналық көмек көрсету» тақырыбында оқушыларға түсінік жұмыстарын жүргізді.

Білім берудің барлық деңгейінің мемлекеттік жалпыға міндетті білім беру
стандарттарын бекіту туралы Қазақстан Республикасы Білім және ғылым министрінің 2018 жылғы 31 қазандағы № 604 бұйрығының 4 – қосымшасы негізінде жалпы білім беретін мектептерде оқушылардың жол қозғалысы ережелерін игеруіне 1 – 4 – ші сыныптар бойынша әр сыныпқа 6 сағат, 5 – 8 – ші сыныптарда әр сыныпқа 10 сағат жол қозғалысы қауіпсіздігі және медициналық көмек көрсету тақырыптарында сынып жетекшілер сабақтар жүргізіп, журналға толтырып отыр.

Алдағы уақытта жол қауіпсіздігін сақтау мақсатында Аудандық ішкі істер бөлімінің жол полициясы басқармасымен бірлескен мәні зор, мағыналы түрлі тәрбиелік шаралар кеңінен өткізіле бермек.

**2017-2021 жылдардағы «Жас Ұлан» жас жол инспекторлар тобының аудандық сайыстардағы көрсеткіштері**

 **«Көктем» қазақ орта мектебінің 2019-2022 жылдары аралығында**

 **«Жолда жүру ережелері» оқу курсы бойынша атқарылған іс-шаралар әлеуметтік желіде жарияланды:**

|  |  |  |
| --- | --- | --- |
| **Р/с** | **Әлеуметтік желі** | **Сілтеме** |
| 1. | Атырау облысы Білім беру басқармасының Индер ауданы білім бөлімінің «Көктем» қазақ орта мектебі» КММ сайтының галерея айдары | <http://koktem.inderoo.kz/kz/gallery-2.html> |
| 2. | Атырау облысы Білім беру басқармасының Индер ауданы білім бөлімінің «Көктем» қазақ орта мектебі» КММ Facebook парақшасы | <https://www.facebook.com/profile.php?id=100022594303069> <https://m.facebook.com/story.php?story_fbid=1045569612872839&id=10002259303069><https://m.facebook.com/story.php?story_fbid=950453235717811&id=100022594303069><https://m.facebook.com/story.php?story_fbid=1044679322961868&id=100022594303069> |
| 3. | Атырау облысы Білім беру басқармасының Индер ауданы білім бөлімінің «Көктем» қазақ орта мектебі» КММ Instagram парақшасы | <https://instagram.com/koktem_kazakh_orta_mektebi?utm_medium=copy_link> <https://www.instagram.com/p/CNzAziUhuM2/?utm_medium=copy_link><https://www.instagram.com/p/COPKKSYhNT6/?utm_medium=copy_link><https://www.instagram.com/p/CLBZkgQhK5w/?utm_medium=copy_link><https://www.instagram.com/p/COhOMNQhZ6f/?utm_medium=copy_link> |